Det finnes også forenklede formler for beregning av påskedagens gregorianske dato, men disse gjelder bare for et begrenset tidsrom. Dette kan likevel være tilstrekkelig for å finne datoen(e) for påskedagen i en kortere periode. Flere av dem kan brukes direkte i én enkelt celle i et regneark, f.eks. «Excel» både på PC (1900-datosystem) og Mac (1904-datosystem): Norsk: =AVRUNDDATO(;4;1−DAG(0))/7+REST(19*REST(;19)−7;30)*0,14;0*7−6+DAG(0) Engelsk: =ROUNDDATE(,4,1−DAY(0))/7+MOD(19*MOD(,19)−7,30)*0.14,0*7−6+DAY(0) hvor cellen inneholder det fire-sifrede årstallet til datoen som man ønsker å finne for påskedagen i perioden 1900 – 2203. Cellen som inneholder utregningen bør formateres som en dato. Den viste formelen vil gi riktig dato for påskedagen til og med år 2203. Deretter gir den hyppige feil (bl.a. i år 2204, 2207 og 2209). Andre forenklede formler kan gi feil dato for år 2079 også.